# name
La Universitat de Barcelona posa en marxa un nou portal d’informació per a la docència. Juny 2007

# metadata.dc.description[].value
Imatge utilitzada per fer publicitat de novetats  del CRAI de la Universitat de Barcelona - Vitrina Juny 2007.

# metadata.dc.description.abstract[].value
En el marc del Projecte Institucional de Política Docent de la Universitat de Barcelona, avui es posa en funcionament un nou Portal de Suport a la Docència, integrat al web del CRAI, que aplega el conjunt de recursos d’informació útils per al professorat en la seva tasca docent, i els serveis d’assessorament i suport en l’elaboració de materials docents que ja es desenvolupaven en els darrers anys, amb l'objectiu de posar a disposició del professorat de la UB un portal que reculli la informació per a la docència que fins ara apareixia dispersa. La inauguració d’aquest portal representa la culminació d’un procés de treball i de coordinació d’unitats implicades en el suport a la docència de la UB, liderat pel mateix  Vicerectorat de Política Docent, i del treball de recerca de recursos d’informació sobre la docència, generats per unitats de la UB, dut a terme per un grup de treball del CRAI. Aquest treball de recerca, que encara té molt camí a fer, ha generat una col·lecció de documents, que s’ha ubicat en el Dipòsit Digital de la UB, dins la comunitat «Docència», sota el títol Recursos d’Informació per a la Docència (RIDOC). El manteniment d’aquesta col·lecció implica el compromís en l’actualització continuada per part de les unitats generadores de recursos d’informació per a la docència i del CRAI. El nou Portal, entre altres recursos i serveis, incorpora: - Un servei d’atenció en línia a consultes relacionades amb els recursos d’informació i serveis oferts en el portal: Pregunteu al bibliotecari de Suport a la Docència (PaB-Suport Docència). - L’Oficina de Difusió del Coneixement que té com a objectiu donar resposta a les necessitats d’informació sobre temes de drets d’autor. - La gestió del Programa de Millora i Innovació Docent. - El suport als grups d’innovació docent. - Connexió amb altres serveis de suport a la docència, com ara els programes de Formació del professorat i la Recerca en docència de l’ICE, o la documentació útil per a la tasca docent que aplega l’espai universitari europeu entre d’altres. - Un servei de notícies destacades relacionades amb temes docents. L’èxit d’aquest nou portal i la millora constant exigeix mantenir viva la coordinació de les unitats implicades en la informació sobre docència, l’atenció continuada a les necessitats que genera la tasca docent al professorat de la UB i l’adaptació dels serveis que s’ofereixen per cobrir aquestes necessitats.

# metadata.dc.rights[].value
cc-by (c) Universitat de Barcelona. CRAI, 2007

# metadata.dc.subject.other[].value
Universitat de Barcelona. CRAI Unitat de Docència

# metadata.dc.title[].value
La Universitat de Barcelona posa en marxa un nou portal d’informació per a la docència. Juny 2007

# metadata.dc.title.alternative[].value
Nou i únic portal de Suport a la Docència.